cyanic-selkie/wikianc huggingface dataset:
Ναυμαχία της Πρέβεζας (1538)
Προηγηθέντα ιστορικά γεγονότα
Ενόψει αυτής της απειλής ο Πάπας Παύλος Γ΄ πέτυχε τον Φεβρουάριο του 1538 να συστήσει τον λεγόμενο «Ιερό Συνασπισμό», ο οποίος περιλάμβανε τα Παπικά Κράτη, την Ισπανία, τη Δημοκρατία της Γένοβας, τη Δημοκρατία της Βενετίας και τους Ιππότες της Μάλτας, και δυνάμεις της Πορτογαλίας για να αντιμετωπίσουν τη ναυτική δύναμη του Χαϊρεντίν Μπαρμπαρόσα. Επικεφαλής αυτής της μεγάλης αρμάδας διορίστηκε ο Γενοβέζος ναύαρχος Αντρέα Ντόρια.
Ο ναύαρχος Χαϊρεντίν Μπαρμπαρόσα
Ο ναύαρχος Μπαρμπαρόσα γεννήθηκε το 1478 στη Μυτιλήνη και πέθανε στην Κωνσταντινούπολη στις 4 Ιουλίου 1546 από φυσικά αίτια. Το πραγματικό του όνομα είναι Γιακούπογλου Χιζίρ (Yakupoğlu Hızır). Στους Τούρκους είναι γνωστός ως Barbaros Ηayreddin Paşa ή Hızır Hayreddin Paşa, ή Hızır Reis Barbarossa Hayreddin Pasha. Θεωρείται ο μεγαλύτερος Οθωμανός ναυτικός πολεμιστής. Το όνομα Χαϊρεντίν (Hayreddin) είναι αραβικό, Khair ad-Din (αραβικά خير الدين) σημαίνει «Η καλοσύνη της Θρησκείας», δηλαδή το Ισλάμ). Το παρατσούκλι Μπαρμπαρόσα το έδωσαν οι Δυτικοί και σημαίνει «κοκκινογένης», επειδή είχε κόκκινα γένια. Ο ίδιος και ο αδελφός του Αρούτζ (Oruc) είχαν δραστηριοποιηθεί ως επιτυχημένοι εμποροπλοίαρχοι του εμπορικού ναυτικού αλλά και ως πειρατές κατά χριστιανικών στόχων μέχρι το 1512, όταν ο σουλτάνος Σελίμ Α΄ ήρθε στην εξουσία. Αρχικά ο ίδιος και ο αδελφός του ένωσαν τις δυνάμεις τους με επιτυχία με τον Σουλτάνο Σελίμ Α΄ τον Σκληρό το 1515, αλλά πραγματικά γνώρισε δόξα από τον σουλτάνο Σουλεϊμάν τον Μεγαλοπρεπή, γιο του Σελίμ Α΄.
Η ανάπτυξη των στόλων
Οι ναυτικές δυνάμεις του Ιερού Συνασπισμού συγκροτήθηκαν σε στόλο κοντά στο νησί της Κέρκυρας. Ο στόλος του πάπα, που έπλευσε υπό τις διαταγές του ναυάρχου Μάρκου Γκριμάνι, και ο βενετικός στόλος, υπό τον Βιντσέντζο Καπέλλο, κατέπλευσαν πρώτοι. Ο Ντόρια συναντήθηκε με την ισπανική και τη γενοβέζικη αρμάδα στις 22 Σεπτεμβρίου 1538. Πριν από την άφιξη του Ντόρια, ο Γκριμάνι επιχείρησε να αποβιβάσει στρατεύματα κοντά στο βενετικό Κάστρο της Μπούκας αλλά υποχώρησε στην Κέρκυρα μετά από απώλειες που είχε σε συμπλοκές με τον οθωμανικό στόλο τον οποίο συνάντησε στη ρότα του.
Ο Χαϊρεντίν Μπαρμπαρόσα βρισκόταν ακόμη στο νησί της Κω στο Αιγαίο την εποχή εκείνη, αλλά σύντομα έφτασε στην Πρέβεζα με το υπόλοιπο του τουρκικού στόλου μετά την κατάκτηση της βενετσιάνικης Κεφαλονιάς στο δρόμο του. Ο Σινάν Ρέις, ένας από τους Οθωμανούς πλωτάρχες, πρότεινε στον Μπαρμπαρόσα να αποβιβάσουν στρατεύματα στο Άκτιο, απέναντι από την Πρέβεζα, μια ιδέα στην οποία αρχικά ήταν αντίθετος ο Μπαρμπαρόσα, αλλά που αργότερα αποδείχθηκε ότι ήταν σημαντική για τη διασφάλιση της τουρκικής νίκης. - οι Οθωμανοί θα μπορούσαν να υποστηρίξουν τη ναυτική δύναμη του Μπαρμπαρόσα, με βολές πυροβολικού από εκεί, ενώ ο Αντρέα Ντόρια θα έπρεπε να κρατήσει τα πλοία του μακριά από την ακτή. Οι προσπάθειες αυτές του Αντρέα Ντόρια απέτυχαν, και οι Δυτικοί στρατιώτες απωθήθηκαν από τις οθωμανικές δυνάμεις του Μουράτ Ρέις στις 25 και 26 Σεπτεμβρίου 1538 μ.Χ. Καθώς τα πλοία του Ανδρέα Ντόρια κρατούσαν απόσταση από την ακτή, μεγάλη ανησυχία προκαλούσαν οι αντίθετοι βορειοδυτικοί άνεμοι που οδηγούσαν τα χριστιανικά πλοία σε εχθρική ακτή, δηλαδή προς το Άκτιο. Ο Χαϊρεντίν Μπαρμπαρόσα είχε ήδη καταλάβει την εσωτερική αυτή πλεονεκτική θέση. Έτσι, τη νύχτα της 27ης/28ης Σεπτεμβρίου 1538, ο Ντόρια έπλευσε 30 μίλια νότια και, όταν ηρέμησε ο άνεμος, αγκυροβόλησε στη θέση Σέσουλα κοντά στο νησί της Λευκάδας. Κατά τη διάρκεια της νύχτας ο ίδιος και το επιτελείο του αποφάσισαν ότι η καλύτερη λύση ήταν να πραγματοποιήσουν επίθεση στη Ναύπακτο και να αναγκάσουν έτσι τον Μπαρμπαρόσα σε μια αναμέτρηση εκεί.
Τα φρούρια της Πρέβεζας
Οι Δυτικές χριστιανικές δυνάμεις του Ιερού Συνασπισμού έκαναν προσπάθεια να καταλάβουν το τότε χωμάτινο φρούριο του Ακτίου, γιατί όπως προαναφέρθηκε το σωζόμενο σήμερα λίθινο είναι εποχής 1800 Αλή Πασά Τεπελενλή το οποίο πιθανότατα θα ήταν αναγκαίο για να εξασφαλιστεί η επιτυχία, αλλά απέτυχαν. Ο Ντόρια φοβόταν ότι θα είχε μια ήττα σε χερσαίο έδαφος, δεδομένου ότι μία αρχική προσπάθεια εξόδου του πολιορκημένου Γκριμάνι είχε απωθηθεί από τους Οθωμανούς. Οι Χριστιανοί έκαναν επίσης δύο αποτυχημένες προσπάθειες με τις χερσαίες δυνάμεις τους να καταλάβουν τα βενετικά φρούρια της Πρέβεζας, δηλαδή το Κάστρο της Μπούκας, το κάστρο του Αγίου Ανδρέα (υποτυπώδες οχύρωμα τότε) και το υποτυπώδες οχύρωμα στήν περιοχή του μεταγενέστερου (1810) κάστρου του Αγίου Γεωργίου.
Από αυτά τα τρία φρούρια της Πρέβεζας μόνο τα δύο σώζονται σήμερα σε πολύ καλή κατάσταση. Δεν υφίσταται πλέον το φρούριο της Μπούκας το οποίο βρισκόταν στη σημερινή θέση «Παλιοσάραγα» (= Παλιό σαράι) της Πρέβεζας. Η κατασκευή του πιθανόν άρχισε στα τέλη του 15ου αιώνα από τους Τούρκους και ολοκληρώθηκε στις πρώτες δεκαετίες του 16ου αιώνα από τους Βενετούς. Κατεδαφίστηκε το 1701. Επρόκειτο για σημαντικό όσο και ισχυρό κάστρο. Έλεγχε το λιμάνι της Πρέβεζας και το στόμιο του Αμβρακικού κόλπου και λειτουργούσε ως βάση της στρατιωτικής διοίκησης και φρουράς της πόλης. Το φρούριο του Αγίου Γεωργίου βρίσκεται δυτικά προς το Ιόνιο Πέλαγος, δυτικά της παραλίας Κυανή Ακτή, ενώ το φρούριο του Αγίου Ανδρέα βρίσκεται ανατολικά στο στόμιο της Πρέβεζας με τον Αμβρακικό Κόλπο, δίπλα από το σημερινό κτίριο της Νομαρχίας. Την εποχή εκείνη το φρούριο του Αγίου Ανδρέα ήταν σχεδόν παραθαλάσσιο, διότι δεν υπήρχε η σημερινή οδός Σπηλιάδου ούτε το Νέο Λιμάνι. Τόσο το κτίριο του φρουρίου Αγίου Γεωργίου όσο και του Αγίου Ανδρέα την εποχή της Ναυμαχίας της Πρέβεζας είχαν υποτυπώδη κτιριακή υποδομή.
Η ναυμαχία
Τα ξημερώματα της 28ης Σεπτεμβρίου 1538 ο Αντρέα Ντόρια διαπίστωσε με έκπληξη ότι οι Οθωμανοί έρχονταν κατευθείαν προς τα πλοία του. Ο Μπαρμπαρόσα είχε μετακινήσει το στόλο έξω από το αγκυροβόλιο και κινούνταν νότια. Ο Τουργκούτ Ρέις διοικούσε την εμπροσθοφυλακή με έξι μεγάλα πλοία τύπου «φούστα» και η αριστερή πτέρυγα αναπτυσσόταν πολύ κοντά στην ακτή. Ο Ντόρια δεν περίμενε μια τέτοια τολμηρή επιθετική κίνηση από την κατώτερη αριθμητικά δύναμη του τουρκικού στόλου και έτσι χρειάστηκε τρεις ώρες προκειμένου να δώσει εντολή να σηκώσουν άγκυρες για απόπλου και να προετοιμαστεί για ναυμαχία —και μάλιστα πιέστηκε γι' αυτό από τους συμμάχους του Γκριμάνι και Καπέλο. Τελικά οι δύο στόλοι συνεπλάκησαν στις 28 Σεπτεμβρίου 1538 στον Αμβρακικό κόλπο, ο οποίος στην ξένη βιβλιογραφία αναφέρεται ως "Κόλπος της Άρτας", δίπλα στην Πρέβεζα. Η έλλειψη ανέμου δεν ήταν προς όφελος του Ντόρια. Η τεράστια βενετική ναυαρχίδα "Galeone di Venezia", με τα μεγάλα κανόνια της, ακινητοποιήθηκε λόγω άπνοιας τέσσερα μίλια από την ξηρά και δέκα μίλια από τη θέση Σέσουλα. Τα χριστιανικά πλοία πάλευαν για να έρθουν σε βοήθειά της, αλλά πολύ γρήγορα βρέθηκε περικυκλωμένη από εχθρικές οθωμανικές γαλέρες, στις οποίες προκάλεσε αρκετές βλάβες.
Όταν ο άνεμος δυνάμωσε, ο χριστιανικός στόλος τελικά κινήθηκε προς μάχη, αφού πρώτα ο Ντόρια εκτέλεσε μια σειρά χειρισμών πλεύσης, με σκοπό να προσελκύσει τους Οθωμανούς προς την ανοικτή θάλασσα. Ο Φεράντε Γκονζάγκα, αντιβασιλέας της Σικελίας, βρισκόταν στην αριστερή πτέρυγα του ενωμένου στόλου, ενώ οι Ιππότες της Μάλτας στη δεξιά. Ο Ντόρια έθεσε τέσσερις από τις ταχύτερες γαλέρες του υπό τις διαταγές του ανιψιού του, Τζιοβάνι Αντρέα Ντόρια, ο οποίος έλαβε θέση μπροστά στο κέντρο της ναυμαχίας, μεταξύ του Γκονζάγκα και των Μαλτέζων Ιπποτών. Οι γαλέρες του Ντόρια σχημάτισαν μια μακριά γραμμή πίσω τους, μπροστά από τις παπικές και τις βενετσιάνικες γαλέρες των Γκριμάνι και Καπέλο. Ακριβώς από πίσω παρατάχθηκαν οι βενετσιάνικες γαλέρες του Αλεσάντρο Κονταλμιέρο και η ανάμικτη δύναμη από ισπανικά, πορτογαλικά και γενοβέζικα γαλιόνια υπό τις διαταγές του Φραντσέσκο Ντόρια, μαζί με τις μπάρκες και τα πλοία ναυτικής υποστήριξης.
Ο οθωμανικός στόλος είχε διαμορφωθεί σε διάταξη σχήματος Ύψιλον (Y). Ο Μπαρμπαρόσα μαζί με το γιο του, Χασάν Ρέις, αργότερα Χασάν Πασά, τον Σινάν Ρέις, τον ΤΤζαφέρ Ρέις και τον Σαμπάν Ρέις, παρατάχθηκαν στο κέντρο. Ο Σεϊντί Αλή Ρέις διοικούσε την αριστερή πτέρυγα. Ο Σαλίχ Ρέις διοικούσε τη δεξιά πτέρυγα. Ο Τουργκούτ Ρέις, με τη συνεργασία του Μουράτ Ρέις, του Γκιουζελτσέ Μεχμέτ Ρέις και του Σαντίκ Ρέις, διοικούσε την οπισθοφυλακή. Οι Οθωμανοί γρήγορα ενεπλάκησαν με τα βενετικά, τα παπικά και τα μαλτέζικα πλοία, αλλά ο Ντόρια δίστασε να μεταφέρει το κέντρο των δυνάμεών του μετωπικά εναντίον του Μπαρμπαρόσα. Αυτό είχε σαν αποτέλεσμα να γίνονται πολλοί ελιγμοί αλλά πολύ λιγότερες συγκρούσεις. Ο Μπαρμπαρόσα επεδίωκε να επωφεληθεί από τη νηνεμία, η οποία ακινητοποιούσε τα μεγαλύτερα σε μέγεθος χριστιανικά πλοία (μπάρκα), τα οποία αντιπροσώπευαν στο μεγαλύτερο μέρος την αριθμητική διαφορά μεταξύ των δύο πλευρών. Αυτά τα μπάρκα έπεσαν ως εύκολη λεία στα χέρια των Οθωμανών, οι οποίοι έκαναν ρεσάλτο σε αυτά και τα κατέλαβαν από τις δικές τους πιο ευέλικτες γαλέρες και γαλιότες.
Ο Ντόρια προσπαθούσε να παγιδέψει τα οθωμανικά πλοία ανάμεσα στις βολές των κανονιών του από τα μπάρκα και στις γαλέρες του, αλλά απέτυχε. Στο τέλος της ημέρας οι Οθωμανοί είχαν βυθίσει δέκα χριστιανικά πλοία, είχαν πυρπολήσει άλλα τρία, είχαν αιχμαλωτήσει 36 και είχαν συλλάβει αιχμαλώτους 3000 ναύτες. Οι Οθωμανοί δεν αναφέρουν καθόλου απώλειες σε πλοία. Αναφέρουν όμως 400 νεκρούς και 800 τραυματίες. Είναι βέβαιο ότι ένας μεγάλος αριθμός οθωμανικών πλοίων υπέστη μεγάλες ζημιές από τις βολές κανονιών της ναυαρχίδας "Galeone Di Venezia" που διοικούνταν από τον Αλεσάντρο Κονταλμιέρο. Το επόμενο πρωί, παρά τον ευνοϊκό άνεμο, μη θέλοντας να διακινδυνεύσει την ισπανική και γενοβέζικη αρμάδα, ο Ντόρια εγκατέλειψε το πεδίο της μάχης και διέταξε πλεύση προς Κέρκυρα, κωφεύοντας στις εκκλήσεις των Βενετών, των Μαλτέζων και των παπικών διοικητών να συνεχίσουν τον αγώνα. Πάντως στη σημερινή Ιταλία ο Ντόρια εκτιμάται ιδιαίτερα ως ιστορικό πρόσωπο, κεντρική δε λεωφόρος της Ρώμης φέρει το όνομά του.
Επακόλουθα της ναυμαχίας της Πρέβεζας
thumb|300px| «Μετά τη ναυμαχία της Πρέβεζας» του καλλιτέχνη Vicente Urrabieta y Ortiz (1859), Συλλογή χαρακτικών Ιδρύματος Ακτία Νικόπολις, Πρέβεζα. Είναι ευρέως αποδεκτή η υπεκφυγή του Αντρέα Ντορία στη ναυμαχία της Πρέβεζας, όπως και η έλλειψη ζήλου του. Αυτά οφειλόταν πιθανότατα στην απροθυμία του να ριψοκινδυνεύσει την ασφάλεια των δικών του πλοίων. Ο ίδιος ο Ντόρια ήταν ιδιοκτήτης ενός σημαντικού αριθμού πλοίων της λεγόμενης «ισπανικής και γενοβέζικης αρμάδας». Πέραν αυτού έτρεφε ως Γενοβέζος μακροχρόνια εχθρότητα προς τη Βενετία. Η ίδια η πόλη του, η Γένοβα, ήταν σκληρός αντίπαλος της Βενετίας, την ανταγωνιζόταν λυσσαλέα, και εντέλει θεωρούσε ότι ο οθωμανικός στόλος μόνο τη Βενετία είχε ως στόχο της επιθετικότητάς του. Το επόμενο έτος, 1539, ο Μπαρμπαρόσα επέστρεψε και κατέλαβε σχεδόν όλες τις εναπομείνασες βενετσιάνικες κτήσεις στο Ιόνιο και το Αιγαίο Πέλαγος.Τελικά, τον Οκτώβριο του 1540 υπογράφηκε Συνθήκη Ειρήνης μεταξύ της Δημοκρατίας της Βενετίας και της Οθωμανικής Αυτοκρατορίας, με βάση την οποία οι Οθωμανοί ανέλαβαν τον έλεγχο των βενετικών κτήσεων του Μοριά (Πελοπόννησος) και της Δαλματίας και των πρώην βενετικών νησιών του Αιγαίου, του Ιονίου και τις ανατολικές αδριατικές ακτές. Επίσης βάσει της συνθήκης, η Βενετία υποχρεώθηκε να πληρώσει πολεμική αποζημίωση στην Οθωμανική Αυτοκρατορία ίση με 300.000 χρυσά δουκάτα. Μετά τη νίκη της στη ναυμαχία της Πρέβεζας και την επακόλουθη νίκη στη μάχη της Τζέρμπα στην Τυνησία το 1560, η Οθωμανική Αυτοκρατορία απέκρουσε με επιτυχία τις προσπάθειες που έκαναν η Βενετία και η Ισπανία, οι δύο δηλαδή επικρατούσες ναυτικές δυνάμεις της Μεσογείου, να σταματήσουν την αντίστοιχη Οθωμανική προσπάθεια εξόδου στην τεράστια θάλασσα. Αυτό άλλαξε μόνο με τη Ναυμαχία της Ναυπάκτου το 1571.
Βιβλιογραφία
Ναυμαχια Κατηγορία:Μάχες των Βενετοτουρκικών πολέμων Κατηγορία:16ος αιώνας Πρέβεζα Πρέβεζα Κατηγορία:Σουλεϊμάν Α΄ ο Μεγαλοπρεπής
Έρικ ΜακΚρι
Σίου Φολς Σκάιφορς (2017)
Αφού ολοκλήρωσε τα τελευταία τέσσερα χρόνια του κολεγίου από το 2014-2017, θα κατέληγε να μην επιλεγεί στο ντραφτ του 2017 του ΝΒΑ. Ο Μακ Κρι θα κατέληγε να είναι μέλος της ομάδας των Χιούστον Ρόκετς για το Σάμερ Λιγκ του NBA του 2017, υπογράφοντας τελικά με τους Μαϊάμι Χιτ ως την ομάδα προπόνησής του. Τελικά θα απολυόταν από τους Χιτ πριν ξεκινήσει η κανονική περίοδος, αλλά θα διοριζόταν στη Σίου Φολς Σκάιφορς στη συνέχεια. Θα συνέχιζε να παίζει μαζί τους μέχρι τις 21 Δεκεμβρίου 2017, μια μέρα μετά τα 24α γενέθλιά του.
Γιούτα Τζαζ (2017–2018)
Στις 21 Δεκεμβρίου 2017, ο Μακ Κρι υπέγραψε συμβόλαιο διπλής κατεύθυνσης με τους Γιούτα Τζαζ, αντικαθιστώντας τη θέση του Έρικ Γκρίφιν στην ομάδα. Καθ' όλη τη διάρκεια της υπόλοιπης χρονιάς, ο Μακ Κριθα κατέληγε να μοιράζει τον χρόνο του παιχνιδιού του μεταξύ των Τζαζ και της θυγατρικής τους στο NBA G League, των Σολτ Λέικ Σίτι Σταρς. Ο Μακ Κρι θα έκανε την επίσημο πρώτη εμφάνισή του στο ΝΒΑ στις 5 Φεβρουαρίου 2018, παίζοντας περίπου 2 λεπτά στη νίκη με 133–109 επί των Νιου Όρλεανς Πέλικανς.
ΒΛ Πέζαρο (2018–2019)
Την 1η Αυγούστου 2018, ο Μακ Κρι υπέγραψε συμφωνία με την ιταλική ΒΛ Πέζαρο.
BCM Γκραβελίν-Ντανκέρκ (2019–2020)
Στις 26 Ιουλίου 2019, υπέγραψε με την BCM Γκραβελίν-Ντανκέρκ της 1ης Γαλλίας (LNB Pro A).
BCM Γκραβελίν-Ντανκέρκ (2020–2021)
Στις 28 Οκτωβρίου 2020, ο Μακ Κρι επέστρεψε στην BCM Γκραβελίν-Ντανκέρκ αφού έπαιξε σε δύο παιχνίδια με τους Μπάκεν Μπίαρς, υπογράφοντας με την ομάδα για το υπόλοιπο της περιόδου 2020-2021. Είχε κατά μέσο όρο 13,8 πόντους, 6,7 ριμπάουντ, 3,4 ασίστ και 1,0 κλέψιματα ανά αγώνα.
Εξωτερικοί σύνδεσμοι
Κατηγορία:Καλαθοσφαιριστές Βικτόρια Λιμπερτάς Πέζαρο Κατηγορία:Καλαθοσφαιριστές Γιούτα Τζαζ Κατηγορία:Καλαθοσφαιριστές Σιου Φωλς Σκάιφορς Κατηγορία:Καλαθοσφαιριστές Σολτ Λέικ Σίτι Σταρς Κατηγορία:Πάουερ φόργουορντ Κατηγορία:Καλαθοσφαιριστές Λέγκα Μπάσκετ Σέριε Α Κατηγορία:Καλαθοσφαιριστές Γκραβλίν Κατηγορία:Αμερικανοί καλαθοσφαιριστές
Πολυτεχνικό Πανεπιστήμιο της Καταλωνίας
Το Πολυτεχνικό Πανεπιστήμιο της Καταλωνίας είναι ένα δημόσιο ίδρυμα της ανώτερης - ανώτατης εκπαίδευσης και έχει ως αντικειμενική προτεραιότητα τη μελέτη, τη διδασκαλία, την έρευνα και τη μεταφορά του στην τεχνολογία.
Το Πανεπιστήμιο αυτό της Καταλωνίας είναι ένα από τα μεγαλύτερα πανεπιστήμια εφαρμοσμένης μηχανικής στην Ισπανία. Δημιουργήθηκε το 1968 μετά από την συμπτήξη διάφορων τεχνικών σχολών. Συγκεκριμένα ομαδοποίησε τις ήδη υπάρχουσες κρατικές τεχνικές σχολές της Βαρκελώνης. Αυτές οι σχολές είχαν μια μεγάλη παράδοση και η προέλευσή τους ανάγεται, σε κάποια περίπτωση, στο μέσο του 18ου αιώνα όπως, παραδείγματος χάριν, το σχολείο των βιομηχανικών μηχανικών της Βαρκελώνης, που είχε άρχισει τις δραστηριότητες το μήνας Οκτωβρίο του 1851. Ο Πρόεδρος του ανώτερου πολυτεχνικού ιδρύματος Víctor de Buen, ήταν ο πρώτος διευθυντής του πανεπιστημίου
Το 2006 είχε 22 σχολές στην Καταλωνία που βρίσκονται στις πόλεις Βαρκελώνη, Castelldefels , Manresa , Sant Cugat del Vallès , Terrassa και Vilanova i la Geltrú. Το UPC 40.000σπουδαστές και 2.500 δασκάλους και ερευνητές. Είναι επίσης γνωστό για τον ισχυρότερο υπερυπολογιστή της φιλοξενώντας Ευρώπης (έτος 2006 ), MareNostrum.
Σύνεργασία U.P.C. - με Τ.Ε.Ι. Δυτικής Μακεδονίας
Από το ακαδημαϊκό έτος 2005 -2006 τα Τμήματα Μηχανολογίας και Ηλεκτρολογίας του Τ.Ε.Ι. Δυτικής Μακεδονίας και σε συνεργασία με το Πανεπιστήμιο U.P.C. της Καταλονίας υλοποιεί πρόγραμμα μεταπτυχιακών σπουδών στον τομέα της Μηχατρονικής.
Το Μεταπτυχιακό διεξάγεται στην Κοζάνη. Τα μαθήματα γίνονται απο Έλληνες και Ισπανούς καθηγητές
Εξωτερικοί σύνδεσμοι
Κατηγορία:Πανεπιστήμια στη Βαρκελώνη
Αλιάνικο ντελ βούλτουρε
μικρογραφία|Αλιάνικο ντελ βούλτουρε Το κρασί αλιάνικο ντελ βούλτουρε (vino aglianico del vulture) είναι κρασί της περιοχής Μπαζιλικάτα. Θεωρείται ένα από τα καλύτερα στην Ιταλία, ενώ το όνομα του προέρχεται από την λέξη «Ελληνικό», αφού στο παρελθόν λεγόταν Βίνο Ελλένικο.
Σημειώσεις
Κατηγορία:Ιταλικό κρασί
Σκοποβολή στους Θερινούς Ολυμπιακούς Αγώνες 1896 – 300 μέτρα ελεύθερο τουφέκι τριών στάσεων ανδρών
thumb|right|200px|Οι σκοπευτές [[Παντελής Καρασεβδάς|Καρασεβδάς, Φραγκούδης και Ορφανίδης.]] 200px|thumb|right|Ο Δανός [[Βίγκο Γιένσεν που κατέκτησε τρία μετάλλια στην Αθήνα (δύο στην άρση βαρών και ένα στη σκοποβολή).]] 200px|thumb|right|Ο σκοπευτής και αρχιτέκτονας [[Αναστάσιος Μεταξάς. Σε δικά του σχέδια αναμορφώθηκε το Παναθηναϊκό Στάδιο για να φιλοξενήσει τους Ολυμπιακούς Αγώνες του 1896.]]
Το ελεύθερο τουφέκι ανδρών σε τρεις στάσεις από απόσταση 300 μέτρων ήταν ένα από τα πέντε αγωνίσματα σκοποβολής στο πρόγραμμα των Θερινών Ολυμπιακών Αγώνων του 1896 στην Αθήνα. Διοργανώθηκε το δίημερο 11 και 12 Απριλίου 1896 στο σκοπευτήριο της Καλλιθέας.
Σύνοψη αγωνίσματος
Πρόκειται για το δεύτερο αγώνισμα με τουφέκι και το τελευταίο χρονολογικά αγώνισμα σκοποβολής εκείνων των Αγώνων. Στον αγώνα δήλωσαν συμμετοχή 25 αθλητές, όμως μόνο οι 20 (από τρεις χώρες) έλαβαν μέρος. Κάθε σκοπευτής έριξε συνολικά 40 βολές (χωρισμένες σε τέσσερις γύρους των δέκα βολών ο κάθε ένας) σε στόχο που βρισκόταν 300 μέτρα μακριά, από τρεις διαφορετικές στάσεις (γονυπετώς, πρηνηδόν και ορθίως).
Μετά το τέλος της πρώτης ημέρας, ο Ιωάννης Φραγκούδης βρισκόταν στην πρώτη θέση. Όταν όμως το αγώνισμα συνεχίστηκε την επομένη, ο Γεώργιος Ορφανίδης ανέβηκε στην κορυφή και έμεινε εκεί μέχρι το τέλος. Συνολικά, ο Ορφανίδης συγκέντρωσε 1583 βαθμούς έχοντας καταφέρει 37 χτυπήματα στον στόχο, ενώ ο Φραγκούδης συγκέντρωσε 1312 βαθμούς με 31 επιτυχημένα χτυπήματα. Τρίτος τερμάτισε ο Δανός Βίγκο Γιένσεν με 1305 βαθμούς και 31 χτυπήματα στον στόχο.
BBC Lifestyle
Το BBC Lifestyle είναι ένα διεθνής τηλεοπτικό κανάλι του BBC Worldwide.
Σκοποβολή στους Θερινούς Ολυμπιακούς Αγώνες 1896 – 300 μέτρα ελεύθερο τουφέκι τριών στάσεων ανδρών
Σύνοψη αγωνίσματος
Στις επόμενες δύο θέσεις βρέθηκαν οι Αναστάσιος Μεταξάς (1102 βαθμοί) και Παντελής Καρασεβδάς (1039 βαθμοί), χωρίς ωστόσο να γνωρίζουμε περαιτέρω λεπτομέρειες σχετικά με τις βολές τους. Επίσης, παραμένει άγνωστη η τελική κατάταξη των αθλητών που κατέλαβαν τις θέσεις 6 έως 18, οι επιδόσεις τους καθώς και τα ονόματα μερικών εξ' αυτών. Δύο αθλητές (Βουράκης και Λαγγάκης) δεν τερμάτισαν τον αγώνα.
Πηγές
Τουφέκι
BBC Lifestyle
Πρεμιέρα
Το κανάλι ξεκίνησε να εκπέμπει στη Σιγκαπούρη από τη πλατφόρμα mio TV (ιδιοκτησία της Singtel η οποία ανήκει στην κρατική Temasek Holdings) τον Ιούλιο του 2007. Το κανάλι είναι επίσης διαθέσιμο στο Χονγκ Κονγκ στη πλατφόρμα now TV. Στη Πολωνία εκπέμπει από τη ψηφιακή πλατφόρμα Cyfrowy Polsat, από το Δεκέμβριο του 2007. Στη Νότια Αφρική εκπέμπει από τη πλατφόρμα DStv (ιδιοκτησία της MultiChoice) και στον Αραβικό Κόσμο από τη πλατφόρμα Orbit Showtime Network από το Σεπτέμβριο του 2008.
Στις Σκανδιναβικές χώρες εκπέμπει από τον Νοέμβριο του 2008, όταν αντικατέστησε το BBC Prime στις πλατφόρμες Canal Digital (ιδιοκτησία της Telenor), Com Hem (ιδιοκτησία της Kinnevik AB), Telia Digital-TV (ιδιοκτησία της Telia Company) και FastTV, ώσπου έπαψε να λειτουργεί στις 6 Ιανουαρίου 2016.
Εξωτερικοί σύνδεσμοι
Κατηγορία:Βρετανικοί Τηλεοπτικοί σταθμοί Κατηγορία:Διεθνείς τηλεοπτικοί σταθμοί του BBC Κατηγορία:Τηλεοπτικά κανάλια και σταθμοί οι οποίοι ιδρύθηκαν το 2007
Πάιονηρ 6, 7, 8, 9, και Ε
Τα Πάιονηρ 6, 7, 8, 9, και Ε (επίσης γνωστά ως Pioneer A, B, C, D και Ε) ήταν διαστημικές αποστολές στο πλαίσιο του προγράμματος Πάιονηρ. Μαζί, είχαν ως στόχο να σταθεροποιηθούν σε ηλιακή τροχιά ώστε να λάβουν μετρήσεις σε συνεχή βάση των διαπλανητικών φαινομένων από μεγάλη απόσταση σε διάφορα σημεία του διαστήματος. Το πέμπτο (Πάιονηρ Ε) χάθηκε σε ένα ατύχημα κατά την διάρκεια της εκτόξευσης.
Στόχος
Τα Πάιονηρ 6-Ε δημιουργήθηκαν για να κάνουν τις πρώτες λεπτομερείς μετρήσεις του ηλιακού ανέμου, του ηλιακού μαγνητικού πεδίου και των κοσμικών ακτίνων. Είχαν σχεδιαστεί για να μετρήσουν τα μεγάλης κλίμακας μαγνητικά φαινόμενα και σωματίδια και τον διαπλανητικό χώρο. Τα δεδομένα που μας έστειλαν είχαν χρησιμοποιηθεί για την καλύτερη κατανόηση των αστρικών διαδικασίες και τη δομή και τη ροή του ηλιακού ανέμου. Τα οχήματα αυτά ήταν τα πρώτα που παρατήρησαν τον διαστημικό καιρό, παρέχοντας πρακτικές πληροφορίες για τις ηλιακές καταιγίδες στη Γη.
Οι αποστολές και τωρινή τους κατάσταση
Τα Πάιονηρ 6-Ε ήταν από τα λιγότερο ακριβά προγράμματα διαστημικών σκαφών της NASA. Αν και τα διαστημικά σκάφη δεν είχαν τακτική παρακολούθηση για πληροφορίες τα τελευταία χρόνια, μια επιτυχημένη επαφή με το Πάιονηρ 6 έγινε στις 8 Δεκεμβρίου του 2000 για να γιορτάσουν τα 35 χρόνια συνεχούς λειτουργίας από τότε που εκτοξεύθηκε, παρόλο που το αρχικό προσδόκιμο ζωής του ήταν μόνο 6 μήνες.
Το Πάιονηρ 6 εξακολουθεί να λειτουργεί και είναι το παλαιότερο διαστημόπλοιο σε λειτουργία. Πιστεύεται, επίσης, ότι η επαφή είναι ακόμη δυνατή με το Πάιονηρ 7 και 8. Μόνο το Πάιονηρ 9 είναι σίγουρα εκτός λειτουργίας.
Πάιονηρ 6
16 Δεκεμβρίου 1965: Εκτοξεύθηκε στις 7:31:00 UTC από το Ακρωτήριο Κανάβεραλ με μια κυκλική τροχιά με μέση απόσταση 0,8 AU.
8 Δεκέμβρη 2000: Μια επιτυχής επαφή με την Γη για περίπου δύο ώρες.
Πάιονηρ 7
17 Αυγούστου 1966: Εκτοξεύθηκε από το Ακρωτήριο Κανάβεραλ σε ηλιακή τροχιά με μέση απόσταση 1,1 AU από τον Ήλιο.
20 Μαρτίου του 1986: Πέταξε μέσα σε 12,3 εκατομμύρια χιλιόμετρα από τον κομήτη του Χάλεϋ και παρακολούθησε την αλληλεπίδραση μεταξύ της ουράς του κομήτη και του ηλιακού ανέμου.
31 Μαρτίου 1995: Εντοπίστηκε με επιτυχία. Το διαστημικό σκάφος και ένα από τα όργανά του εξακολουθούν να λειτουργούν.
Πάιονηρ 8
13 Δεκεμβρίου 1967: Εκτοξεύθηκε στις 14:08:00 UTC από το Ακρωτήριο Κανάβεραλ σε ηλιακή τροχιά με μέση απόσταση 1,1 AU από τον Ήλιο.
22 Αυγούστου 1996: Το όχημα εντοπίστηκε εκ νέου και ένα από τα επιστημονικά όργανα τέθηκε πάλι σε λειτουργία.
Πάιονηρ 9
8 Νοεμβρίου 1968: Εκτοξεύθηκε στις 09:46:00 UTC από το Ακρωτήριο Κανάβεραλ σε ηλιακή τροχιά με μέση απόσταση 0,8 AU από τον Ήλιο.
1983: Το διαστημικό όχημα απέτυχε.
Εξωτερικοί σύνδεσμοι
Κατηγορία:Πρόγραμμα Πάιονηρ
Στίβος στους Θερινούς Ολυμπιακούς Αγώνες 2020 – Άλμα εις τριπλούν γυναικών
Το Άλμα εις τριπλούν γυναικών στους Ολυμπιακούς Αγώνες του 2021 πραγματοποιήθηκε στις 30 Ιουλίου και στην 1η Αυγούστου του 2021, στο Νέο Εθνικό Στάδιο της Ιαπωνίας, στο Τόκιο. Συμμετείχαν συνολικά 34 αθλήτριες, από 23 διαφορετικές χώρες. Αυτή ήταν η 7η συνεχόμενη φορά, που διοργανώνεται το αγώνισμα σε Ολυμπιακούς Αγώνες.
Ολυμπιακή πρόκριση
Κάθε Εθνική Ολυμπιακή Επιτροπή (ΕΟΕ) είχε την δυνατότητα να δηλώσει μέχρι 3 αθλήτριες σε αυτό το αγώνισμα. Το όριο πρόκρισης που έπρεπε να ξεπεράσουν οι αθλήτριες για να κερδίσουν μια θέση στους Αγώνες, ήταν τα 14.32 μέτρα. Το όριο καθορίστηκε από την World Athletics. Επιπλέον, αθλήτριες που δεν ξεπέρασαν το όριο, είχαν τη δυνατότητα να προκριθούν μέσω της θέσης τους στην παγκόσμια κατάταξη. Αυτές που βρίσκονταν υψηλότερα στην λίστα, κέρδισαν μια από τις διαθέσιμες θέσεις, έως ότου να συμπληρωθεί ο αριθμός των 32 αθλητριών.
Η περίοδος πρόκρισης ήταν αρχικά από την 1η Μαΐου 2019 έως τις 29 Ιουνίου 2020. Λόγω της πανδημίας COVID-19, η περίοδος τέθηκε σε αναστολή από τις 6 Απριλίου 2020 έως τις 30 Νοεμβρίου 2020, και αργότερα παρατάθηκε μέχρι τις 29 Ιουνίου 2021. Η περίοδος καθορισμού της παγκόσμιας κατάταξης ήταν από την 1η Μαΐου 2019 μέχρι τις 30 Ιουνίου 2020. Οι αθλήτριες είχαν την δυνατότητα να ξεπεράσουν το όριο, σε όλες τις επίσημες διοργανώσεις του ανοιχτού και του κλειστού στίβου.
Οι ΕΟΕ μπορούν επίσης να χρησιμοποιήσουν τον κανόνα της καθολικότητάς, σύμφωνα με τον οποίο μπορούν να συμμετέχουν στο αγώνισμα αθλήτριες που δεν πληρούν τα κριτήρια πρόκρισης, εάν προέρχονται από χώρες που δεν εκπροσωπούνται καθόλου από γυναίκες σε κανένα αγώνισμα του στίβου. Οι ΕΟΕ μπορούν να δηλώσουν τις αθλήτριες στο αγώνισμα οποιαδήποτε στιγμή.
Μορφή Αγωνίσματος
Οι άλτριες τρέχουν σε διάδρομο ταρτάν μέχρι να φτάσουν σε μια ξύλινη βαλβίδα. Εκεί, πρέπει να εκτελέσουν 3 διαδοχικά άλματα, όπου μετά το τελευταίο πρέπει να προσγειωθούν μέσα σε σκάμμα. Η απόσταση από την άκρη της βαλβίδας, μέχρι το κοντινότερο βαθούλωμα στο σκάμμα, αποτελεί την επίδοση της αθλήτριας στην συγκεκριμένη προσπάθεια. Αν η αθλήτρια πατήσει πέρα από την βαλβίδα πριν το πρώτο άλμα, η προσπάθεια ακυρώνεται. Το αγώνισμα θα διεξαχθεί σε 2 γύρους: Έναν προκριματικό και τον τελικό.
Σάντσο Δ΄ Γκαρθές της Γασκώνης
Ο Σάντσο Δ΄ Γκαρθές, βασκικά: Antzo Gartzia, γασκωνικά: Sans Gassia, γαλλικά: Sanche, (απεβ. το 950 ή 955) ήταν δούκας της Γασκώνης από το 930 μέχρι το τέλος του. Κατά τη διάρκεια της θητείας του η Γασκώνη συρρικνώθηκε σημαντικά, καθώς τα αδέλφια του κληρονόμησαν σημαντικές περιοχές και το de facto (και ίσως de jure) ανεξάρτητο δουκάτο διολίσθησε σχεδόν στην ιστορική λήθη.
Στίβος στους Θερινούς Ολυμπιακούς Αγώνες 2020 – Άλμα εις τριπλούν γυναικών
Μορφή Αγωνίσματος
Στον προκριματικό γύρο, κάθε αθλήτρια έχει στη διάθεσή της 3 άλματα για να ξεπεράσει τα 14,40 μέτρα, τα οποία έχουν οριστεί ως όριο πρόκρισης για τον τελικό. Υπάρχουν 12 διαθέσιμες θέσεις στον τελικό. Εάν λιγότερες από 12 αθλήτριες ξεπεράσουν το προκριματικό όριο, οι διαθέσιμες θέσεις δίνονται στις άλτριες με τις επόμενες καλύτερες επιδόσεις.
Σάντσο Δ΄ Γκαρθές της Γασκώνης
Βιογραφία
Αναφέρεται στο καταστατικό του Ως (Auch), ως γιος του Γκαρθία β΄ Σάντσεθ, και στον Codice de Roda, που τον αναφέρει ως κληρονόμο της Γασκώνης. Με το τέλος τού πατέρα του, κληρονόμησε το ίδιο το δουκάτο, το οποίο περιλάμβανε τις επαρχίες Λομαζάν, Γκαραβέ, Tουρσάν και Μπρουγιουά. Τα μικρότερα αδέλφια του, Γουλιέλμος και Άρνολντ Α΄, κληρονόμησαν το Φεζανσάκ (συμπεριλαμβανομένου του Αρμανιάκ) και το Ασταράκ αντίστοιχα, με τον τίτλο του κόμη. Έτσι η Γασκώνη διαιρέθηκε και μειώθηκε.
Στίβος στους Θερινούς Ολυμπιακούς Αγώνες 2020 – Άλμα εις τριπλούν γυναικών
Μορφή Αγωνίσματος
Στον τελικό, οι αθλήτριες έχουν πάλι στη διάθεσή τους 3 άλματα, ώστε να επιτύχουν την καλύτερη δυνατή απόσταση. Οι 8 που πήδηξαν τις μεγαλύτερες αποστάσεις, κερδίζουν ακόμη 3 άλματα (σύνολο 6), στα οποία θα προσπαθήσουν να βελτιώσουν την επίδοσή τους. Στο τέλος του αγώνα μετράει η καλύτερη από τις 6 προσπάθειες, και η άλτρια που πήδηξε την μεγαλύτερη απόσταση είναι η νικήτρια.
Σάντσο Δ΄ Γκαρθές της Γασκώνης
Βιογραφία
Το 932 ο Φλοδοάρδος καταγράφει ότι οι αδελφοί Eρμενγκόλ του Ρουέργκ και Ραϋμόνδος Πονς της Τουλούζης, πρίγκιπες του Γκοτιά, έφεραν μαζί τους έναν "Λούπους Αθνάρ Βάσκο" για να αποτίσουν φόρο τιμής στον Ροδόλφο της Γαλλίας. Ο Λιούις θεωρεί αυτόν τον «Βάσκο» ως δούκα της Γασκώνης και τον αποκαλεί «Σάντσεθ». Ο δούκας εννοούσε, ωστόσο, ότι θα ήταν ο Σάντσο.
Στίβος στους Θερινούς Ολυμπιακούς Αγώνες 2020 – Άλμα εις τριπλούν γυναικών
Ρεκόρ
Πριν από τους Αγώνες, υπήρχαν τα παρακάτω Ολυμπιακά, Παγκόσμια και Τοπικά Ρεκόρ:
Σάντσο Δ΄ Γκαρθές της Γασκώνης
Οικογένεια
Ο Σάντσο είχε δύο νόθους γιους, τον:
Στίβος στους Θερινούς Ολυμπιακούς Αγώνες 2020 – Άλμα εις τριπλούν γυναικών
Πρόγραμμα
Όλες οι ώρες είναι στην Τοπική ώρα Ιαπωνίας ( UTC + 9 )
Σάντσο Δ΄ Γκαρθές της Γασκώνης
Πηγές
Κατηγορία:Δούκες της Γασκώνης
Στίβος στους Θερινούς Ολυμπιακούς Αγώνες 2020 – Άλμα εις τριπλούν γυναικών
Πρόγραμμα
Το αγώνισμα θα διεξαχθεί τις παρακάτω μέρες και ώρες:
Προκριματικά
Πρόκριση: 14,40 (Q) ή οι 12 πρώτες αθλήτριες (q) προκρίνονται στον τελικό.
Μικροβιολογία
Η μικροβιολογία (μικρός + βίος + λόγος) είναι κλάδος της επιστήμης της Βιολογίας, που ασχολείται με τη μελέτη των μικροοργανισμών, οι οποίοι μπορεί να είναι είτε μονοκύτταροι είτε μικροσκοπικοί πολυκύτταροι οργανισμοί. Τα κύτταρα μπορεί να είναι ευκαρυωτικά (με πυρήνα) όπως οι μονοκύτταροι μύκητες και τα πρώτιστα, ή προκαρυωτικά (χωρίς σχηματισμένο πυρήνα) όπως τα βακτήρια και τα αρχαιοβακτήρια. Αντικείμενο της Μικροβιολογίας είναι, επίσης, και οι ιοί.
Η Ιατρική ειδικότητα της Μικροβιολογίας (Medical Microbiology) αποτελεί εφαρμογή της Μικροβιολογίας στην Ιατρική και ασχολείται με την πρόληψη, τη διάγνωση και τη θεραπεία ασθενειών του ανθρώπου που οφείλονται σε παθογόνους μικροοργανισμούς. Πρέπει να επισημανθεί πάντως ότι τα παθογόνα για τον άνθρωπο μικροβιακά είδη αποτελούν λιγότερο από το 1% του συνόλου των διαφορετικών μικροβίων του πλανήτη.
Παρότι έχουν περάσει πάνω από τριακόσια έτη από την ανακάλυψη των μικροβίων, μόνο περίπου το 1% του συνόλου των μικροβίων έχει μελετηθεί διεξοδικά. Κατά συνέπεια, ο τομέας της μικροβιολογίας είναι ακόμα σε πρώιμο στάδιο σε σχέση με άλλους τομείς της Βιολογίας, όπως η ζωολογία και η βοτανική.
Τροπικάλια
Ο Τροπικαλισμός, επίσης γνωστός και ως Τροπικάλια (Tropicália), είναι ένα βραζιλιάνικο κίνημα κατά το δεύτερο μισό της δεκαετίας του '60, το οποίο περιελάμβανε θέατρο, ποίηση και μουσική. Η Τροπικάλια έχει επηρεαστεί απο την ποεσία κονκρέτα (poesia concreta), ένα είδος βραζιλιάνικης avant-garde ποίησης, η οποία ενσαρκώθηκε στα έργα καλλιτεχνών όπως ο Αουγκούστο ντε Κάμπος, Χαρόλντο ντε Κάμπος και Ντέτσιο Πινιατάρι μεταξύ άλλων.
Η λέξη τροπικάλια πολλές φορές συνδέεται άρρηκτα με το μουσικό στυλ, που μπορεί να χαρακτηριστεί ως μια μίξη μπόσα νόβα, ροκ εν ρολ, παραδοσιακής μουσικής της περιοχής Μπαχία, Πορτογαλικών φάντο με ένα χαρακτηριστικό Άφρο ρυθμό.
Στην αρχή η Τροπικάλια δεν ήταν μόνο μουσική, αλλά είχε αναπτυχθεί σε όλο το φάσμα των εικαστικών τεχνών, υπό την επίδραση καλλιτεχνών όπως ο Χέλιο Οϊτισικα, Λύγια Κλαρκ, Ροζέριο Ντουάρτε και Αντόνιο Δίας. Το όνομα προήλθε από ένα έργο του Χέλιο Οίτισικα. Ένα απο τα πιο χαρακτηριστικά της Τροπικάλια ήταν το έργο "Ανθρωποφαγία", που αναφερόταν στον καλλιτεχνικό καννιβαλισμό όλων των κοινωνιών και αναφέρεται στην μίξη από όλα τα στυλ χωρίς προκαταλήψεις για την κατασκευή κάτι προτύπου και μοναδικού. Το ιδεολογικό μανιφέστο της Τροπικάλια θεωρείται το έργο του Όσβαλντ Ντε Αντράδε "Manifesto Antropófago"
Το άλμπουμ του 1968 "Collaboration album Tropicália: ou Panis et Circenses" θεωρείται το μουσικό μανιφέστο, ενώ ο Ζιλμπέρτο Ζιλ και ο Καετάνο Βελόζο είναι και οι γεννήτορές του. Οι μουσικοί της Τροπικάλια πειραματίζονταν με περίεργες μουσικές φόρμες και ανορθόδοξες δομές. Επίσης άρρηκτα συνδεδεμένο είναι το κίνημα με τον αριστερό/διεθνιστικό σοσιαλισμό, σε αντίθεση με τον Εθνικιστικό σοσιαλισμό, που ήταν και είναι χαρακτηριστικός οχι μόνο για τη Βραζιλία, αλλά και ολόκληρη τη Λατινική Αμερική. Βαθιά επηρεάστηκε και ο κινηματογράφος (Cinema Novo) και η μουσική (Musica Popularia Brasileira-ΜΒΡ).
Radio
Κατηγορία:Τέχνες στη Βραζιλία Κατηγορία:Καλλιτεχνικά ρεύματα
Κισσέας
Στην ελληνική μυθολογία με το όνομα Κισσέας (Κισσεύς) είναι γνωστά τα παρακάτω διαφορετικά πρόσωπα:
Πηγές
Κισσεας Κισσε
Μάνος Ξυδούς
Βιογραφία
Γεννήθηκε και μεγάλωσε στους Αγίους Αναργύρους έχοντας καταγωγή από Μήλο και Κρήτη, και σε μικρή ηλικία εργάστηκε ως κλητήρας στην Columbia στη Ριζούπολη. Σπούδασε οικονομικά στην ΑΣΟΕΕ και μετά σπούδασε Marketing. Παράλληλα με τις σπουδές του, εργάστηκε ως DJ στο κλαμπ «Καρυάτιδες» στην Πλάκα. Ύστερα από την αποφοίτησή του, συνέχισε να εργάζεται στην δισκογραφική εταιρία Μinos-ΕΜΙ ως πωλητής απεσταλμένος στην Κρήτη και αφού έμεινε τρία χρόνια εκεί, γύρισε στην Αθήνα και αργότερα προήχθη σε Marketing Director.
Αρχικά ήταν υπεύθυνος παραγωγής της εταιρείας στο ξένο ρεπερτόριο, και αργότερα ανέλαβε παραγωγές ελληνικών δίσκων. Πριν απ' αυτό, υπήρξε συντονιστής παραγωγής (βοηθός του παραγωγού Θοδωρή Σαραντή) στον δημοφιλή δίσκο Φλου του Παύλου Σιδηρόπουλου με τη Σπυριδούλα, που εκδόθηκε το 1978. Από την θέση είτε του παραγωγού είτε του τραγουδοποιού-ερμηνευτή συνεργάστηκε με τον Τζίμη Πανούση, τον Νίκο Νομικό, τον Γιώργο Νταλάρα, τον Δημήτρη Μητροπάνο, τον Πάνο Κατσιμίχα, τον Βασίλη Παπακωνσταντίνου, τον Λάκη Παπαδόπουλο, τον Γιάννη Κούτρα, τον Μανώλη Λιδάκη, τον Νίκο Πορτοκάλογλου, τον Γιάννη Γιοκαρίνη, τον Βασίλη Καρρά, τον Μίλτο Πασχαλίδη, την Ελένη Τσαλιγοπούλου, τον Γιάννη Χαρούλη, τους Όναρ, τους Ντομένικα, τη Λευκή Συμφωνία, τους Βωξ, τους Tsopana Rave, τους Κολλεκτίβα, τον Κώστα Χρονόπουλο και άλλους.
Επίσης, ήταν εκείνος που ως υπάλληλος της δισκογραφικής εταιρείας το 1977 πίστεψε πρώτος στους Χάρη και Πάνο Κατσιμίχα κατά την πρώτη τους απόπειρα δισκογράφησης, και για τον λόγο αυτό λίγα χρόνια αργότερα, στο ένθετο του πρώτου δίσκου τους (Ζεστά Ποτά,1985) οι αδελφοί Κατσιμίχα του αφιέρωσαν το τραγούδι  Φάνης  . Στον Μάνο Ξυδού οφείλεται και η έναρξη της προσωπικής δισκογραφίας του Μιλτιάδη Πασχαλίδη το 1995, στη μετά Χαΐνηδων εποχή.
Από το 1984 έως και το 1986 υπήρξε ιδρυτικό μέλος των Dreamer and the Full Moon μαζί με τους Νίκο & Γιάννη Πιπινέλη, Γιώργο Γκικοδήμο, Γιάννη Ευσταθίου, Τόλη Σκαμαντζούρα και Σωτήρη Τσούκαλη με τους οποίους είχε κάνει επιτυχία με το τραγούδι "Sandrina" το οποίο συνέγραψε με τον Νίκο Πιπινέλη και ερμήνευσε ο ίδιος στις αρχές της δεκαετίας του '80, τραγούδι που βρέθηκε στις πρώτες θέσεις των ευρωπαϊκών charts πωλώντας 49.000 αντίτυπα. Χαρακτηριστικό του εν λόγω συγκροτήματος ήταν οι δημόσιες εμφανίσεις τους, κατά τις οποίες φορούσαν μάσκες.
Το 1989 ως στέλεχος της EMI συναντήθηκε με τους Φίλιππο Πλιάτσικα και Μπάμπη Στόκα, και δημιουργήθηκαν οι Πυξ Λαξ. Αρχικά ανέλαβε την παραγωγή του πρώτου και του τρίτου δίσκου του συγκροτήματος ενώ παράλληλα συμμετείχε στην δημιουργία αρκετών από τα τραγούδια τους, μέχρι να ενταχθεί και επίσημα σε αυτό ως μέλος το 1993. Κάποια από τα τραγούδια των Πυξ Λαξ που φέρουν την σφραγίδα του Ξυδού είτε ερμηνευτικά είτε ως δημιουργού είναι τα "Πούλα με", "Εσύ εκεί", "Χωρίς ντροπή", "Μόνο για εκείνη μη μου λες", "Με στέλνεις", "Τι ζητάς", "Υπάρχουν χρυσόψαρα εδώ", "Η εικόνα του χειμώνα", "Δεν θα δακρύσω πια για σένα", "Τα δοκάρια στο γρασίδι περιμένουν τα παιδιά", "Κάνε κάτι και για σένα", "Ποδήλατα δίχως φρένα", "Πυξίδα","You get in love" κ.α. Με τους Πυξ Λαξ, των οποίων οι δίσκοι τους γνώρισαν μεγάλη αποδοχή για τα ελληνικά δεδομένα όσον αφορά στα συγκροτήματα, το όνομά του έγινε δημοφιλές στο ευρύ κοινό, καθώς εκτός από ενεργό μέλος, υπήρξε ο εμψυχωτής και ο οργανωτής του συγκροτήματος στους δίσκους αλλά και στις συναυλίες. Το συγκρότημα μετά από μια δεκαπεντάχρονη επιτυχημένη πορεία στον χώρο της ελληνικής μουσικής, έπαψε να υφίσταται το Σεπτέμβριο του 2004.
Μετά την διάλυση των Πυξ Λαξ ακολούθησε αυτόνομη δισκογραφική πορεία, κάνοντας έξι προσωπικούς δίσκους, στους οποίους συνεργάστηκε με τον Πάνο Κατσιμίχα, αλλά και με νέους καλλιτέχνες βοηθώντας τους στα πρώτα τους βήματα όπως τους Βωξ, τον Γιάννη Χαρούλη, τον Λεωνίδα Μπαλάφα, τους Σαμπάντα, το Άρωμα Γυναίκας και τους KollektivA, τους οποίους ο ίδιος επαναβάπτισε από Φθηνό Ευέλικτο Μουσικό Δυναμικό που ονομάζονταν, σε KollektivA.
Το 2010 συμμετείχε στην περιοδεία Best Of Tour των Χάρη και Πάνου Κατσιμίχα, η οποία ήταν και η τελευταία του συναυλιακή περιοδεία.
Η τελευταία ζωντανή εμφάνιση του Μάνου Ξυδούς ήταν στις 8 Απριλίου 2010 στην Κύπρο.
Με την πρωτοβουλία των πρώην συνεργατών του στους Πυξ Λαξ, του Φίλιππου Πλιάτσικα και του Μπάμπη Στόκα, ολοκληρώθηκε μετά τον θάνατό του και ο τελευταίος δίσκος του με ονομασία Όταν θα φύγω ένα βράδυ από 'δω, οποίος είχε μείνει στη μέση, και εκδόθηκε τον Ιούλιο του 2010. Στο δίσκο αυτό συμμετείχαν και φίλοι του Μάνου όπως ο Διονύσης Τσακνής, ο Νίκος Πορτοκάλογλου, ο Λαυρέντης Μαχαιρίτσας, ο Μίλτος Πασχαλίδης, ο Βασίλης Παπακωνσταντίνου, ο Λάκης Παπαδόπουλος, οι Όναρ, και ο Μύρωνας Στρατής. Επίσης η Μαρία και η Νάντια Σπηλιωτοπούλου, και οι κόρες του Μάνου Κατερίνα και Νέλλυ Ξυδούς.
Τα υπόλοιπα μέλη των Πυξ Λαξ, ενάμιση χρόνο μετά τον θάνατό του, διοργάνωσαν προς τιμή του Μάνου Ξυδού μια συναυλιακή περιοδεία η οποία σύμφωνα με δήλωσή τους, πιθανόν θα λάμβανε χώρο κάποια στιγμή στο μέλλον αλλά επισπεύσθηκε λόγω του συμβάντος αυτού, ώστε να κλείσει οριστικά ο κύκλος όσον αφορά στο συγκρότημα. Οι συναυλίες έγιναν σε διάφορες πόλεις της Ελλάδος αλλά και σε κάποιες του εξωτερικού, με αποκορύφωμα εκείνη του Ολυμπιακού Σταδίου της Αθήνας στις 13 Ιουλίου του 2011, στην οποία παρευρέθηκαν περισσότεροι από 75.000 θεατές.
Η ονομασία Μάνος Ξυδούς δόθηκε προς τιμή του στο ανοιχτό θέατρο που βρίσκεται στο πολιτιστικό πάρκο των Αγίων Αναργύρων.
Εξωτερικοί σύνδεσμοι
Κατηγορία:Έλληνες τραγουδοποιοί Κατηγορία:Έλληνες άνδρες τραγουδιστές Κατηγορία:Έλληνες μουσικοί Κατηγορία:Έλληνες μουσικοί παραγωγοί Κατηγορία:Έλληνες στιχουργοί Κατηγορία:Έλληνες συνθέτες
Χρήμα
Το χρήμα είναι οποιοδήποτε στοιχείο ή επαληθεύσιμη εγγραφή που είναι γενικά αποδεκτό ως πληρωμή για αγαθά και υπηρεσίες και εξόφληση χρεών σε συγκεκριμένη χώρα ή κοινωνικοοικονομικό πλαίσιο. Οι κύριες λειτουργίες του χρήματος διακρίνονται σε: μέσο ανταλλαγής, λογιστική μονάδα, παρακαταθήκη αξιών και, μερικές φορές, ως μέτρο αναβαλλόμενης πληρωμής. Κάθε στοιχείο ή επαληθεύσιμο αρχείο που πληροί αυτές τις λειτουργίες μπορεί να θεωρηθεί ως χρήμα.
Τα χρήματα είναι ιστορικά ένα φαινόμενο της αναδυόμενης αγοράς που καθιέρωσε ένα χρηματικό αγαθό, αλλά σχεδόν όλα τα σύγχρονα χρηματικά συστήματα βασίζονται στο παραστατικό χρήμα.
Η φυσική μορφή των χρηματικών στοιχείων μπορεί να διαφέρει, και διαφορετικές μορφές χρημάτων έχουν υπάρξει ιστορικά. Για παράδειγμα, σε κάποιους αρχαίους πολιτισμούς χρησιμοποιούσαν κοχύλια ως χρήμα, σε στρατόπεδα συγκέντρωσης κατά τη διάρκεια του 2ου Παγκοσμίου πολέμου χρησιμοποιούσαν τσιγάρα ως χρήμα, και ούτω καθ εξής. Πάντως για τον ακριβή προσδιορισμό της έννοιας του χρήματος είναι χρήσιμο να γίνεται με σαφήνεια η διάκριση ανάμεσα στα χρηματικά περιουσιακά στοιχεία (π.χ. κέρματα) και τα μη-χρηματικά περιουσιακά στοιχεία (όλα τα άλλα εκτός από τα χρηματικά, π.χ. προϊόντα).
Σήμερα ο ορισμός του τι είναι χρήμα σε μια οικονομία είναι πολύ συγκεκριμένος: Χρήμα είναι το σύνολο των κερμάτων, τραπεζογραμματίων και καταθέσεων. Οτιδήποτε άλλο εκτός από αυτά τα τρία δεν είναι χρήμα. Ο όρος τραπεζογραμμάτιο είναι συνώνυμος με τον όρο χαρτονόμισμα. Το σύνολο κερμάτων και χαρτονομισμάτων ονομάζεται σύνολο νομισματικής κυκλοφορίας. Χρήμα όμως δεν είναι μόνο η νομισματική κυκλοφορία. Οι καταθέσεις είναι καταθέσεις των ιδιωτών στις εμπορικές τράπεζες και καταθέσεις των εμπορικών τραπεζών στην κεντρική τράπεζα. Ο σύγχρονος ορισμός του χρήματος σημαίνει για παράδειγμα ότι οι επιταγές είναι χρήμα (αρκεί βέβαια το ποσό της επιταγής να υπάρχει διαθέσιμο στο λογαριασμό καταθέσεων του εκδότη, και η επιταγή αντιπροσωπεύει ακριβώς μια άμεση εγγραφή στο λογαριασμό καταθέσεων χωρίς την ανάγκη μεταφοράς χαρτονομισμάτων). Επίσης χρήμα είναι η χρέωση πιστωτικών και χρεωστικών καρτών. Αντίθετα, για παράδειγμα, τα ομόλογα και άλλα παρόμοια χρεόγραφα, τα αμοιβαία κεφάλαια και αξιόγραφα όπως οι μετοχές δεν είναι χρήμα (παρότι καταρχήν θα μπορούσε να γίνει απευθείας ανταλλαγή για παράδειγμα ακίνητων περιουσιακών στοιχείων με μετοχές ή ομόλογα, η χρήση τέτοιων αξιογράφων για πληρωμές δεν είναι βέβαια ευρέως αποδεκτή). Γι' αυτό και τα διάφορα χρηματοδοτικά αξιόγραφα ονομάζονται γενικά και χρηματοδοτικά ή χρηματοοικονομικά προϊόντα.
Γενικά
Χρήμα είναι οποιοδήποτε αντικείμενο ή εγγραφή που χρησιμοποιείται από μια κοινωνία ως υποκατάστατο αξίας, μέσο ανταλλαγής και μονάδα υπολογισμού (εμπορικής αξίας ή αγοραστικής δύναμης). Δεδομένου ότι οι ανάγκες προκύπτουν φυσικά, οι κοινωνίες δημιουργούν ένα συναλλακτικό μέσο όταν δεν υπάρχει κανένα. Σε άλλες περιπτώσεις, μια κεντρική αρχή δημιουργεί ένα συναλλακτικό μέσο, αυτή είναι συχνότερα η περίπτωση στις σύγχρονες κοινωνίες με τα χαρτονομίσματα.
Η αξία των χρημάτων προκύπτει κατά ένα μέρος από τη χρησιμότητά του ως μέσο ανταλλαγής εντούτοις η χρησιμότητά του ως μέσου ανταλλαγής εξαρτάται από την αναγνώριση της αγοραστικής του αξίας. Ως εκ τούτου αυτές οι δύο πτυχές των χρημάτων είναι αλληλοεξαρτώμενες.
Τα προϊόντα ήταν η πρώτη μορφή χρημάτων που εμφανίστηκαν. Στο πλαίσιο ενός συστήματος χρημάτων - προϊόντων, το αντικείμενο που χρησιμοποιείται ως χρήμα έχει την αξία έμφυτη. Υιοθετείται συνήθως για να απλοποιήσει τις συναλλαγές σε μια οικονομία ανταλλαγής, κατά συνέπεια λειτουργεί πρώτα ως μέσο ανταλλαγής. Αρχίζει ως «αποθήκη» αξίας, δεδομένου ότι οι κάτοχοι των φθαρτών αγαθών μπορούν εύκολα να τους μετατρέψουν σε ανθεκτικά χρήματα. Στις σύγχρονες οικονομίες, τα χρήματα προϊόντων έχουν χρησιμοποιηθεί επίσης ως μονάδα απολογισμού. Τα στηριγμένα σε χρυσό νομίσματα είναι μια κοινή μορφή χρημάτων.
Τα χρήματα Fiat (χρήματα εξουσιοδότησης) είναι μια σχετικά σύγχρονη εφεύρεση. Μια κεντρική αρχή δημιουργεί ένα νέο αντικείμενο χρημάτων που έχει την ελάχιστη εγγενή αξία. Η χρήση των χρημάτων από το κοινό, υπάρχει μόνο επειδή η κεντρική αρχή εξουσιοδοτεί την αποδοχή των χρημάτων κάτω από την ποινική ρήτρα του νόμου. Σε περιπτώσεις όπου το κοινό χάνει την πίστη στα χρήματα εξουσιοδότησης, υπάρχουν λίγα πράγματα που μια κεντρική αρχή μπορεί να κάνει για να αποτρέψει την υιοθέτηση άλλων αντικειμένων χρημάτων από την κοινωνία.
Ουσιαστικά χαρακτηριστικά του χρήματος
Το χρήμα επιτελεί τις τρεις ακόλουθες βασικές λειτουργίες:
I. Αποτελεί γενικά αποδεκτό μέσο συναλλαγών - ανταλλαγής
Όταν ένα αντικείμενο είναι σε ζήτηση πρώτιστα για τη χρήση του στην ανταλλαγή - για τη δυνατότητά του να χρησιμοποιείται στο εμπόριο για να ανταλλάσσει άλλα πράγματα - τότε έχει αυτήν την ιδιότητα. Αυτό το χαρακτηριστικό επιτρέπει στα χρήματα να είναι πρότυπα αναβεβλημένης πληρωμής, λόγου χάρη ένα εργαλείο για την πληρωμή των χρεών.
II. Μέτρο υπολογισμού των οικονομικών αξιών
Όταν η αξία ενός αγαθού χρησιμοποιείται συχνά για να μετρήσει ή να συγκρίνει την αξία άλλων αγαθών ή όπου η αξία του χρησιμοποιείται για να ονομάσει τα χρέη έπειτα λειτουργεί ως μονάδα απολογισμού.
Ένα χρέος δεν μπορεί να χρησιμεύσει ως μονάδα απολογισμού επειδή η αξία της διευκρινίζεται σε σύγκριση με κάποια εξωτερική αξία αναφοράς, κάποια πραγματική μονάδα απολογισμού που μπορεί να χρησιμοποιηθεί για τακτοποίηση του χρέους.
Παραδείγματος χάριν, εάν σε κάποιο πολιτισμό οι άνθρωποι τείνουν για να μετρήσουν την αξία των πραγμάτων σε σχέση με τις αίγες έπειτα θα θεωρούσαμε τις αίγες ως κυρίαρχη μονάδα του απολογισμού σε εκείνο τον πολιτισμό. Για παράδειγμα, μπορούμε να πούμε ότι σήμερα ένα άλογο αξίζει 10 αίγες και μια καλή καλύβα αξίζει 45 αίγες.
III. Διασφαλίζει την αγοραστική δύναμη του κατόχου του
Όταν ένα αντικείμενο αγοράζεται πρώτιστα για να αποθηκεύει την αξία για το μελλοντικό εμπόριο έπειτα χρησιμοποιείται ως «αποθήκη» αξίας. Παραδείγματος χάριν, ένα πριονιστήριο να διατηρήσει μια αποθήκη ξυλείας που έχει αγοραστική αξία. Επίσης, να κρατήσει ένα κουτί μετρητών που έχει κάποια χρήματα που κρατούν αγοραστική αξία. Και οι δύο θα αντιπροσώπευαν μια «αποθήκη» της αξίας επειδή μέσω του εμπορίου μπορούν να μετατραπούν σοβαρά σε άλλα αγαθά σε κάποια μελλοντική ημερομηνία. Τα περισσότερα μη-φθαρτά αγαθά έχουν αυτήν την ιδιότητα.
Πολλά αγαθά έχουν μερικά από τα χαρακτηριστικά που περιγράφονται ανωτέρω. Εντούτοις κανένα αγαθό δεν είναι χρήματα εκτός αν μπορεί να ικανοποιήσει και τα τρία κριτήρια.
Σύγχρονος ορισμός του χρήματος - συνολική προσφορά χρήματος
Το χρήμα είναι ένα από τα κεντρικότερα θέματα που μελετώνται στα οικονομικά και διαμορφώνουν την πιο αδιάσειστη σύνδεσή του με τη χρηματοδότηση. Το σύνολο των χρημάτων σε μια οικονομία έχει επιπτώσεις άμεσα στον πληθωρισμό και τα επιτόκια και ως εκ τούτου επηρεάζει ιδιαιτέρως. Μια νομισματική κρίση μπορεί να έχει πολύ σημαντικά οικονομικά αποτελέσματα, ιδιαίτερα εάν οδηγεί στη νομισματική αποτυχία και την υιοθέτηση μιας πολύ λιγότερο αποδοτικής οικονομίας ανταλλαγών. Αυτό συνέβη στη Ρωσία (παραδείγματος χάριν) κατά τη διάρκεια της δεκαετίας του '90.
Τα σύγχρονα οικονομικά αντιμετωπίζουν επίσης μια δυσκολία στην απόφαση του τι ακριβώς είναι χρήμα.
Έχουν υπάρξει πολλά ιστορικά επιχειρήματα σχετικά με το συνδυασμό λειτουργιών του χρήματος, μερικοί υποστηρίζουν ότι χρειάζονται περισσότερο διαχωρισμό και ότι μια ενιαία μονάδα είναι ανεπαρκής να τους εξετάσει όλους. Αυτά τα επιχειρήματα καλύπτονται στο οικονομικό κεφάλαιο που είναι ένας γενικότερος όρος για όλα τα ρευστά μέσα.
Για τους παραπάνω λόγους έχουν επανειλημμένα υιοθετηθεί σαν χρήμα, εδώ και πολλές χιλιετίες, στις περισσότερες κοινωνίες ο χρυσός και ο άργυρος. Αλλά από τα μέσα του 20ου αιώνα περίπου, έχει παραμερισθεί ο ιστορικός ρόλος των πολυτίμων μετάλλων σαν χρήμα σε όφελος του "fiat money" (βλέπε παραπάνω) που σημαίνει (χαρτο)νόμισμα χωρίς το ανάλογο απόθεμα χρυσού ή αργύρου.
Η συνολική διαθέσιμη ποσότητα χρήματος σε μία οικονομία για κάθε χρήση ονομάζεται "χρηματικό απόθεμα" - money supply (M).
* Το Μ0 (σύνολο χαρτονομισμάτων, κερμάτων και λογαριασμοί της κεντρικής τράπεζας μετατρέψιμοι σε νόμισμα)
* Το Μ2 (Μ1 + λογαριασμοί ταμιευτηρίου και μεγάλες καταθέσεις άνω των $100.000)
* Το Μ3 (Μ2 + άλλοι λογαριασμοί εξωτερικού και καταθέσεις σε ευρώ/δολάρια)
Νομικά Ζητήματα
Η πολύ συχνή και ευρεία χρήση των χαρτονομισμάτων προκειμένου να εξασφαλίζει την απαραίτητη ασφάλεια των συναλλαγών υπόκεινται σε αρκετά σχολαστικές και λεπτομερείς νομικές διατυπώσεις.
Έτσι πλέον προκειμένου να υπάρχει διαφάνεια και ασφάλεια (δηλαδή για κάθε χαρτονόμισμα να υπάρχει αντίκρισμα - εξασφάλιση ότι η απαίτηση μπορεί να εκπληρωθεί άμεσα), τα χαρτονομίσματα τα εκδίδει αποκλειστικά η Κεντρική Τράπεζα μίας χώρας. Απαγορεύεται αυστηρά η έκδοση χαρτονομισμάτων από άλλες τράπεζες ή χρηματοπιστωτικά ιδρύματα και φυσικά από άλλα νομικά ή φυσικά πρόσωπα. Επιπλέον απαγορεύεται αυστηρά η παραχάραξη χαρτονομίσματος δηλαδή η παράνομη κατασκευή πλαστού χρήματος (το οποίο φυσικά δεν έχει αντίκρισμα ούτε αγοραστική δύναμη).
Η αποδοχή του νομίσματος που εκδίδεται σε μία χώρα είναι αναγκαστική από όλους τους φορείς και συναλλασσόμενους μέσα σε αυτή τη χώρα, ενώ απαγορεύεται η συνύπαρξη άλλων νομισμάτων στις εγχώριες συναλλαγές (η διατήρηση άλλων νομισμάτων δεν απαγορεύεται εφόσον επιτρέπει συναλλαγές με άλλες χώρες).
Πίστωση ως χρήμα
Η πίστωση συχνά και αόριστα αναφέρεται ως χρήμα. Εντούτοις η πίστωση ικανοποιεί μόνο τα κριτήρια ένα και τρία των ανωτέρω κριτηρίων "ουσιαστικών χαρακτηριστικών των χρημάτων". Η πίστωση αποτυγχάνει εντελώς το κριτήριο αριθμός δύο. Ως εκ τούτου για να είμαστε απολύτως ακριβείς, πίστωση είναι ένα υποκατάστατο χρημάτων και όχι κανονικά χρήματα.
Αυτή η διάκριση μεταξύ των χρημάτων και της πίστωσης προκαλεί σύγχυση στις συζητήσεις περί νομισματικής θεωρίας. Ως όροι, η πίστωση και τα χρήματα χρησιμοποιούνται συχνά εναλλακτικά. Ακόμη και στα οικονομικά η πίστωση αναφέρεται συχνά ως χρήματα. Παραδείγματος χάριν οι καταθέσεις τραπεζών συμπεριλαμβάνονται γενικά στα αθροίσματα του εθνικού ευρύ ανεφοδιασμού χρημάτων. Εντούτοις οποιαδήποτε λεπτομερής μελέτη της νομισματικής θεωρίας πρέπει να αναγνωρίσει την κατάλληλη διάκριση μεταξύ των χρημάτων και της πίστωσης